b"\n_START_ARTICLE_\nGilby Clarke\n_START_SECTION_\n\xc5\xbdivljenjepis\n_START_PARAGRAPH_\nGilby je glasbeno kariero za\xc4\x8del s pop skupino Candy iz Los Angelesa, s katerim je tudi izdal en album - Whatever Happened to Fun? Nato je igral pri skupini Kill For Thrills, s katero je prav tako izdal en album, Dynamite From Nightmareland, in en E.P._NEWLINE_Junija 1991 je postal nov ritem-kitarist pri skupini Guns N' Roses, ko je Izzy Stradlin od\xc5\xa1el. V treh letih pri skupini je z njimi igral na svetovni turneji Use your illusion in na albumu priredb The Spaghetti Incident?. Leta 1995 je bil odpu\xc5\xa1\xc4\x8den._NEWLINE_Ko se je s skupino leta 1994 vrnil s svetovne turneje, je Gilby izdal samostojen album, pri katerem je sodelovala tudi ve\xc4\x8dina \xc4\x8dlanov Gn'R, imenovan PawnShop Guitars (Virgin Records). Nato je bil leto in pol na turneji (predstavitev svojega albuma) in nato \xc5\xa1e na turneji s Slashevo skupino Slash's Snakepit. Leta 1997 je izdal \xc5\xa1e drugi samostojni album z naslovom The Hangover. Kasneje je sodeloval tudi z drugimi glasbeniki, kot so Nancy Sinatra, MC5 idr."